b'\n_START_ARTICLE_\nPeter Malec\n_START_SECTION_\n\xc5\xbdivljenje in delo\n_START_PARAGRAPH_\nMalec je po kon\xc4\x8danem u\xc4\x8ditelji\xc5\xa1\xc4\x8du v Ljubljani (1931) od\xc5\xa1el na Dunaj, kjer je do 1935 \xc5\xa1tudiral na Akademiji za glasbo in gledali\xc5\xa1ko umetnost. Po vrnitvi v domovino je bil od 1936 anga\xc5\xbeiran v mariborski, med vojno pa v ljubljanski Drami. Po osvoboditvi je kot re\xc5\xbeiser deloval v raznih krajih: Kranju, Sarajevu, Dubrovniku, na Ptuju, v Mariboru (1954-1959) in Banji Luki (1959-1965). Leta 1967 se je preselil na Ptuj, kjer je poklicno delal v amaterskem gledali\xc5\xa1\xc4\x8du Svoboda.'